Eme antiutópisztikus világban az ellenálló csoportod az emberiség végső reménye.
Sajnos, a zsarnok vezetők mindnyájatokat elfogták,
és gyilkos szórakoztatásuk céljából a régi amfiteátrumba zártak be mindenkit.
Mielőtt a föld alatti várbörtönbe vetnének,
meglátsz egy sor kifelé vezető megszámozott folyosót.
De minden kijáratot elektromos kapu zár el,
amely csak kódzárral nyitható.
Egyikőtök kiszabadulhat, ha kiállja a próbatételt,
de a többieket másnap reggel mutáns szalamandrák elé vetik.
Nyilván a logikusan gondolkodó Zara nevű lányra esik a választás.
Átadsz neki egy rejtett rádióadót, hogy halljátok, amit beszél.
Miközben Zarát elvezetik,
halljátok az egyik folyosón a visszhangzó lépteinek zaját,
majd csönd.
Egy hang közli vele, hogy be kell ütnie a kódot,
amely 3 emelkedő sorrendű pozitív egész számból áll.
A második szám nagyobb az elsőnél vagy egyenlő vele,
a harmadik szám nagyobb a másodiknál vagy egyenlő vele.
A lány legfeljebb 3 kérdést tehet föl,
de ha hibázik
vagy valami mást is mond,
visszavetik a várbörtönbe.
Az első kérdésre a hang azt feleli, hogy a számok szorzata 36.
A második kérdésre
a hang elárulja, hogy a számok összege megegyezik
annak a folyosónak a sorszámával, amelyikbe belépett.
Tartós csönd.
Biztos vagy benne, hogy Zara emlékszik a folyosó sorszámára,
de nincs mód megtudnod,
hiszen a lány nem mondhatja fennhangon.
Ha most Zara beüthetné a kódot, meg is tenné,
de helyette fölteszi a harmadik kérdést.
A hang közli, hogy a legnagyobb szám csak egyszer fordul elő
a kombinációban.
Egy pár pillanattal később az elektromos kapu zúgása megszűnik,
ebből rájössz, hogy Zara kiszabadult.
Sajnos, a lány rádióadója már nem működik,
ezért nincs több információd.
Megtalálod-e a megoldást?
Ennél a képernyőnél tarts szünetet, hogy magad jöjj rá a megoldásra.
3
2
1
Bosszant, hogy nem ismered Zara folyosójának sorszámát,
de úgy döntesz, hogy mégis belevágsz.
Az első válaszból adódik, hogy 8 kombinációt lehet kihozni
a 36-os szorzatból.
Az egyikük helyes, de melyik?
Most jön a neheze.
Noha nem tudod, mi a folyosó sorszáma,
kiszámolod minden kombináció számjegyeinek összegét.
Ekkor a homlokodra csapsz.
Kettő kivételével a számok unikálisak.
Ha a folyosó sorszáma megegyezne valamelyikükkel,
Zara rögtön tudta volna a helyes kombinációt,
és nem kellett volna föltennie a harmadik kérdést.
De mivel föltette,
a folyosó sorszámának meg kell egyeznie
az egyetlen összeggel, amelyik egynél többször fordul elő:
ez a 13.
De melyik kombináció a helyes:
az 1-6-6
vagy a 2-2-9?
Itt jut szerephez a harmadik kérdés,
mivel a legnagyobb szám csak egyszer fordul elő a kombinációban.
Tehát a helyes kód a 2-2-9.
Mikor leszáll az éj, a 13-as folyosón keresztül mind megszöktök,
és kinn találkoztok Zarával.
A matek és logika révén szabadítottátok ki magatokat.
Legfőbb ideje fölszabadítani a világot.